होटलों में 75% ऑक्युपेंसी; भारी बारिश के चलते 25% ने बुकिंग कराई कैंसिल; अब 15 तक एडवांस
हिमाचल में मानसून की बारिश के बाद मौसम सुहावना हो गया है। पर्यटन स्थलों को जोड़ने वाली सभी सड़कें बहाल होने के बाद टूरिस्ट फिर से पहाड़ों का रुख करने लगे हैं। इससे होटलों में 75 फीसदी तक ऑक्युपेंसी तक पहुंच गई है। वीकेंड परहिमाचल में मानसून की बारिश के बाद मौसम सुहावना हो गया है।
हिमाचल में मानसून की बारिश के बाद मौसम सुहावना हो गया है। पर्यटन स्थलों को जोड़ने वाली सभी सड़कें बहाल होने के बाद टूरिस्ट फिर से पहाड़ों का रुख करने लगे हैं। इससे होटलों में 75 फीसदी तक ऑक्युपेंसी तक पहुंच गई है। वीकेंड पर इसके 90 फीसदी से भी ज्यादा होने की उम्मीद है।
बीते 24 से 27 जून के बीच भारी बारिश के बाद जगह-जगह लैंडस्लाइड से नेशनल हाईवे सहित 400 से ज्यादा सड़कें अवरुद्ध हो गई थी। इससे खासकर मनाली, लाहौल स्पीति, किन्नौर और नारकंडा जाने वाले पर्यटकों को कठिनाइयों का सामना करना पड़ा। तब लैंडस्लाइड के खतरे को भांपते हुए 25 फीसदी पर्यटकों ने होटलों में एडवांस बुकिंग कैंसिल कर दी थी।
मगर, मानसून के थोड़ा कमजोर पड़ने के बाद देशभर से हजारों पर्यटक पहाड़ों पर आने को तैयार है। इसके लिए एडवांस बुकिंग फिर शुरू हो गई है और कुछ लोग तो 15 जुलाई तक एडवांस बुकिंग कर चुके हैं।
कल से 72 घंटे तक कमजोर पड़ेगा मानसून: डॉ. पाल
मौसम विज्ञान केंद्र शिमला के निदेशक डॉ. सुरेंद्र पाल ने बताया कि एक से तीन जुलाई यानी शनिवार से सोमवार तक मानसून कमजोर पड़ेगा। इस दौरान टूरिस्ट प्रदेश के विभिन्न पर्यटन स्थलों का रुख कर सकते हैं। मगर, चार जुलाई से वेस्टर्न डिस्टरबेंस सक्रिय होगा। इसके बाद मौसम को देखते हुए यात्रा प्लान करने की सलाह दी जाती है।
25% ने कैंसिल की एडवांस बुकिंग: सोहन
चियोग के हाईलेंडर होम स्टे के संचालक सोहन ठाकुर ने बताया कि टूरिस्टों ने 15 जुलाई तक की एडवांस में बुकिंग करवा रखी है। बीते दिनों की बारिश के बाद 25 फीसदी पर्यटकों ने बुकिंग कैंसिल करवा दी थी। इससे पर्यटन कारोबार को कुछ नुकसान हुआ है। दो दिन से मौसम साफ होने के बाद अब अगले दो सप्ताह तक अच्छे सीजन की उम्मीद है। अब 15 जुलाई तक लोग एडवांस करने लगे हैं।
NH बंद होने से टूरिस्ट हुए परेशान: अनूप
मनाली होटल एसोसिएशन के अध्यक्ष अनूप ठाकुर ने बताया कि तीन दिन पहले चंडीगढ़-मनाली NH के बंद होने से पर्यटकों को भारी परेशानी झेलनी पड़ी है। इसके बाद 20 प्रतिशत से ज्यादा पर्यटकों ने अपनी ऑनलाइन एडवांस बुकिंग कैंसिल करवाई। दो दिन से पर्यटन कारोबार पटरी पर लौटने लगा है।
पटरी पर लोटने लगा पर्यटन कारोबार: नरेंद्र
डलहौजी होटल एसोसिएशन के अध्यक्ष नरेंद्र पूरी ने बताया कि क्षेत्र में पर्यटन कारोबार मौसम पर निर्भर करता है। बीते सप्ताह की आपदा से पर्यटन कारोबार को नुकसान हुआ है, लेकिन अब स्थिति सामान्य होने लगी है।